Taxa Kulturî ya qezaya Dara Hênî ya Çewlîgî de warê topî yo ke kiştê heyatê veyveyî yê hewayê akerdeyî de yo, tîya de pêrodayîş vejîya. Polîsan pê gazê bîberî mudaxale kerd.
Xeylêk kesê ke heyata veyveyî de tewrê heneyî bîyî, binê tesîrê gazî de mendî. Wayîranê veyveyî vera polîsan nêrazîbîyayîş mojna. Naye ser o ekîbê têgêrayîşê taybetî ameyî warê qewimîyayîşî. Polîsan pê gazî hêrişê keyeyê veyveyî kerd. Xeylêk kesê ke mîyanê înan de domanî zî est ê rîyê gazî ra wedarîyayî Nêweşxenayê Dewlete yê Dara Hênî.
